VENDIM
Nr. 191, datë 15.3.2017

PËR KALIMIN NË PËRGJEGJËSI ADMINISTRIMI FONDIT SHQIPTAR TË ZHVILLIMIT TË GODINAVEDHE TRUALLIT FUNKSIONAL TË TYRE, NDODHUR NË ZONËN KADASTRALE 8210, ME NUMËR PASURIE 3/74,ME SIPËRFAQE 5 044.85 m2, DHE ME NUMËR PASURIE 3/183, ME SIPËRFAQE 1 580.89 m2  DHE ME NUMËR PASURIE 3/389, ME SIPËRFAQE 56 M2
(Ndryshuar me vendimin nr. 254, datë 29.4.2022)
(I përditësuar)

Në mbështetje të nenit 100 të Kushtetutës dhe të neneve 8, pika 3, 10, 12 e 13, të ligjit nr. 8743, datë 22.2.2001, “Për pronat e paluajtshme të shtetit”, të ndryshuar, me propozimin e ministrit të Punëve të Brendshme, Këshilli i Ministrave 


VENDOSI:

[bookmark: _GoBack]1. Kalimin në përgjegjësi administrimi Fondit Shqiptar të Zhvillimit të godinave dhe truallit funksional të tyre, ndodhur në zonën kadastrale 8210, me numër pasurie 3/74, me sipërfaqe 5 044.85 (pesë mijë e dyzet e katër pikë tetëdhjetë e pesë) m2 dhe me numër pasurie 3/183, me sipërfaqe 1 580.89 (një mijë e pesëqind e tetëdhjetë pikë tetëdhjetë e nëntë) m2, sipas planrilevimit që i bashkëlidhet këtij vendimi. 
1/2. Kalimin në përgjegjësi administrimi të Fondit Shqiptar të Zhvillimit të ndërtesës me sipërfaqe të përgjithshme 498.6 (katërqind e nëntëdhjetë e tetë pikë gjashtë) m2, e cila pozicionohet në pasurinë nr. 3/74, me sipërfaqe 363.1 (treqind e gjashtëdhjetë e tre pikë një) m2, në pasurinë 3/183, me sipërfaqe 79.5 (shtatëdhjetë e nëntë pikë pesë) m2, dhe në pasurinë nr. 3/389, me sipërfaqe 56 (pesëdhjetë e gjashtë) m2, ndodhur në zonën kadastrale 8210, Tiranë, sipas planrilevimit, bashkëlidhur këtij vendimi.
1/3. Fondit Shqiptar të Zhvillimit i ndalohet ta tjetërsojë pronën ose ta japë në përdorim te të tretët që nuk janë struktura apo subjekte në varësi të Fondit Shqiptar të Zhvillimit. 
2. Ngarkohen Ministria e Punëve të Brendshme, Fondi Shqiptar i Zhvillimit dhe kryeregjistruesi i Pasurive të Paluajtshme të Republikës së Shqipërisë për zbatimin e këtij vendimi.
Ky vendim hyn në fuqi pas botimit në Fletoren Zyrtare.

